בפרק הזה אני שוב מארח את טום קרגנבילד הנפלא מהעמוד &quot;כלכלה קלה&quot;. טום מספר לנו על כל מיני השלכות כלכליות של וירוס הקורונה, בארץ ובעולם, וגם שופך אור על עוד המון נושאים אחרים שקשורים לוירוס. אם איכשהו אתם עוד לא עוקבים אחרי כלכלה קלה בפייסבוק, רוצו ועשו זאת עכשיו. כמו כל עסק טוב, טום מיהר להסתגל למצב ומעלה המון פוסטים חכמים שקשורים לכלכלה ולוירוס, ובחלקם נגענו כבר בפרק הזה.
אורן הוא פסיכולוג קליני, ומנהל &quot;המרכז לאבהות&quot;, מקום ששם למטרה לייצר אפשרויות חדשות להתפתחות &quot;אבהית&quot;, על ידי יצירת דיבור חדש בין אבות. הוא גם רכז אקדמאי של התכנית להכשרת מנחי גברים באוניברסיטת תל אביב.אורן מספר לנו על &quot;המרכז לאבהות&quot;, ומה הניע אותו להקים אותו. אנחנו מדברים על האתגרים העומדים בפני המשפחה הגרעינית המודרנית, ובפרט על האתגרים של אבות חדשים. דיברנו על ההבדל הבין-דורי בתפקיד ובמעורבות של אבות בגידול הילדים, ומה הגורמים להבדל הזה? דיברנו על כעס ואשמה שאבות רבים חווים לעיתים תכופות, על ההבדלים בין גידול בנים ובנות, ומתי ואיך הפך הילד להיות במרכז?אם אתם רוצים ללמוד עוד על אורן, על המרכז לאבהות, או למצוא את מעגל הגברים הקרוב לביתכם, אני מצרף לינקים לפייסבוק של אורן והמרכז ואתם כמובן מוזמנים לעקוב או ליצור קשר.היתה לי התלבטות גדולה לגבי מתי להעלות את הפרק הזה, כי מאז ההקלטה קרה כל כך הרבה, ואני מדבר כמובן על וירוס הקורונה. אז החלטתי כן להעלות את הפרק דווקא בתוך כל הבלאגן הזה משתי סיבות: 1. חשבתי שיהיה נחמד לעזוב את המציאות המבאסת הזאת ולחשוב קצת על דברים אחרים; ו-2. נראה שבתקופה הזאת ההורים שביננו חווים את ההורות שלנו בצורה הרבה יותר אינטנסיבית, והדבר מלווה לעיתים בהרבה תסכול. אז וואלה, אולי זה זמן טוב לדבר על אתגרי ההורות, ובפרק הזה על אבהות בפרט. ואל תדאגו, תכנים שקשורים ישירות לקורונה נמצאים בהתהוות. מציאות מבאסת, אבל בכל זאת המציאות.הפניות:אורן גור, המרכז לאבהות: אתר, עמוד פייסבוק.
עידן הוא פעיל ואחד ממייסדי תנועת חופש לכולנו, הפועלת לקידום ערכי חופש הפרט והשוק החופשי בישראל. הוא כותב עצמאי של פוסטים ומאמרים על הנושאים האלו, הוא סטודנט לכלכלה והיסטוריה באוניברסיטת תל אביב, וגם עובד ככלכלן במשרד ליעוץ אסטרטגי. כל זה, והוא רק בן 24.אנחנו דיברנו על הגבולות המוסריים של הליברליזם. על שכר המינימום, על מערכות הבריאות והחינוך הממלכתיות, על זכויות ילדים במדינה בלי התערבות ממשלתית, וגם - האם לעיתים זה מוסרי לכפות ליבלרליזם על חברות אחרות?היה לי מרתק מאוד, ואני בטוח שיהיה גם לכם. אם אתם עוד לא עוקבים אחרי עידן בפייסבוק, רוצו ועשו זאת עכשיו, ואם הפעילות שלו חשובה לכם, תשקלו לתרום לו בפטראון. אני אצרף לינקים להכל כמובן, וכן מקורות לכל מיני דוגמאות שעלו במהלך הפרק.הפניות:עידן דה ארץ - פייסבוק, פטראוןחופש לכולנו - פייסבוקפודקאסט &quot;המשחק הגדול&quot; - סדרת &quot;קיסר אדום&quot;מילת נשים במצריםמאבק בין משרד האנרגיה למשרד המים במצריםפרידריך בסטייה - ויקיפדיהמגמות של חילון בארצות ערבכשבוריס ילצין ביקר בסופר אמריקאימשלוחי כוננים ניידים לצפון קוריאה - כתבה, פרויקט Flash Drives for Freedomפוסט משעשע של The Oatmeal על קולומבוספוסט של עידן - למה אנחנו צריכים מיליארדרים?השפעת גובה קצבאות הילדים על פריון הילודהמילטון פרידמן - קפיטליזם וחירות (ספר), הרצאה ביו-טיוב על תפקיד הממשלה בחברה חופשיתתיקון:זה היה בוריס ילצין שביקר בסופרמרקט אמריקאי, ולא גורבצ&#x27;וב כפי שנאמר.